ཉེ་དུས་རང་སྐྱོང་ལྗོངས་ཀྱི་ཐུམ་འབུའི་ནད་སྔོན་འགོག་ཚོད་འཛིན་ལག་རྩལ་གསོ་སྦྱོང་མཛུབ་ཁྲིད་ལྟེ་གནས་དེ་ལྗོངས་ནད་ཡམས་སྔོན་འགོག་ཚོད་འཛིན་ལྟེ་གནས་སུ་བཙུགས་ནས་ཐུམ་འབུའི་ནད་སྔོན་འགོག་ཚོད་འཛིན་དང་།ལག་རྩལ་གྱི་གསོ་སྦྱོང་།བདེ་ཐང་གི་སློབ་གསོ།ཚོད་ལྟ་ཁང་གི་བརྟག་དཔྱད་སོགས་ཀྱི་ལས་ཀ་སྒྲུབ་འགན་འཁུར་རྒྱུ་རེད།རང་སྐྱོང་ལྗོངས་ནད་ཡམས་སྔོན་འགོག་ཚོད་འཛིན་མཛུབ་ཁྲིད་ལྟེ་གནས་ཀྱི་ཀྲུའུ་རེན་གཞོན་པ་ལི་ཅིང་ཀྲུང་གིས་གསར་འགོད་པར་གོམ་སྟབས་རྗེས་མར་ལྟེ་གནས་དེར་དམིགས་ཏེ་ལྗོངས་ཡོངས་རང་བཞིན་གྱི་དཔེ་ལྟ་གཞིའི་ཚོད་ལྟ་ཁང་བཙུགས་ནས་ཆ་འཕྲིན་དོ་དམ་དང་རྒྱང་རིང་སློབ་གསོའི་གསོ་སྦྱོང་བྱས་ཏེ་ལྗོངས་ཡོངས་ཀྱི་ཐུམ་འབུའི་ནད་འགོག་བཅོས་བྱེད་པའི་ལག་རྩལ་གྱི་འདེགས་སྐྱོར་མ་ལག་འཛུགས་རྒྱུ་རེད་ཅེས་བརྗོད་བྱུང་།